kardosdrur/scandi-wiki huggingface dataset:
Glesborg

Glesborg er en by på Djursland med , beliggende 20 km nordøst for Ryomgård, 48 km øst for Randers, 10 km sydvest for Gjerrild og 16 km nordvest for kommunesædet Grenaa. Byen hører til Norddjurs Kommune og ligger i Region Midtjylland. Glesborg var kommunesæde for Nørre Djurs Kommune 1970-2006.

Glesborg hører til Glesborg Sogn. Glesborg Kirke ligger i byen.

Faciliteter 
Børneby Glesborg består af skole med 103 elever, fordelt på 0.-6. klassetrin, SFO for alle klassetrin med 67 børn og børnehave med plads til 50 børn, heraf højest 10 vuggestuebørn. Børnebyen har 28 ansatte, heraf 10 lærere.

Nørre Djurs Hallen har stor og lille hal, multisal og mødelokale. Den benyttes af håndboldklubben Nørre Djurs HK, som også står for motionscentret.

Glesborg Forsamlingshus er opført i 1935. Det har en stor og en lille sal og drives af Glesborg Borgerforening, som også står for byflag og flagalle.

Glesborg Plejecenter er bygget i 2010-11. Det består af 4 huse, der hver har 15 lejligheder på 38 m² med egen terrasse og udgang til husets fællesareal og atriumhave.

Glesborg har to dagligvareforretninger, pizzeria, lægehus og frisør.

Historie 
I 1901 beskrives Glesborg således: "Glæsborg med Kirke, Skole, Lægebolig, Kro, Markedsplads (Marked i Apr. og Sept.) og Telefonst.". Målebordsbladene viser desuden et jordemoderhus, det lave målebordsblad tillige et mejeri.

Gjerrildbanen 
Glesborg fik jernbanestation på Gjerrildbanen, der blev åbnet fra Ryomgård til Gjerrild i 1911, forlænget fra Gjerrild til Grenaa i 1917 og nedlagt i 1956. For ikke at føre banen op til Glesborg, der ligger 50 m o.h., blev stationen placeret 2½ km mod nord ved landsbyen Hemmed, der ligger 23 m o.h. nede i Treå-dalen. Stationen havde 90 m krydsnings-/læssespor med kvægfold. Fra hovedsporet førte et 200 m langt stikspor til banens grusgrav.

4 km nordvest for stationen lå Bønnerup Strand, hvis fiskere nu fik mulighed for at afsætte deres fisk med jernbanen. Når der var marked i Glesborg, indsatte banen særtog mellem Ryomgård og Glæsborg Station.

Stationsbygningen er bevaret på Hemmedvej 21. "Gjerrildstien", der er grusbelagt, følger banens tracé på 7½ km med små afbrydelser på tilsammen knap 1 km mellem Hemmed Møllevej og Stendyssevej i Stenvad og på 5 km mellem Hemmed Kirkevej og Stokkebro i Gjerrild.

Stationsbyen 
Glesborg havde 350 indbyggere ved banens start. Hemmed havde ca. 50, men nød godt af at være Glesborgs stationsby. I slutningen af 1940'erne havde den 140 indbyggere, og der var opført forsamlingshus, brugsforening og fryseboks. Den havde flere håndværkere og handlende, bl.a. frisør og slagter.

Noter

Eksterne kilder/henvisninger 

 Børneby Glesborg 
 Asger Christiansen: Gjerrildbanen – en rejse gennem Norddjurs. Dansk Jernbane-Klub Nr. 60 2017, s. 207-211
 Høje målebordsblade 1842-1899 og lave målebordsblade 1901-1971

Byer i Norddjurs Kommune
Voldby (Norddjurs Kommune)

Voldby er en by på Djursland med , beliggende 30 km øst for Ryomgård, 38 km nordøst for Ebeltoft, 7 km sydøst for Gjerrild og 8 km nord for kommunesædet Grenaa. Byen hører til Norddjurs Kommune og ligger i Region Midtjylland. I 1970-2006 hørte byen til Nørre Djurs Kommune.

Voldby hører til Voldby Sogn. Voldby Kirke ligger i byen.

Faciliteter 
I 1897 blev der åbnet brugsforening i Voldby, og byen har stadig en Dagli'Brugs. Voldby Beboerforening har hjemsted i Voldby Forsamlingshus.

Historie 
Voldbys skole fra 1700-tallet flyttede i 1853 til en ny bygning. I 1880'erne havde Voldby ca. 350 indbyggere.

I 1901 beskrives Voldby således: "Voldby med Kirke, Skole, Folkehøjskole (opr. 1868), Forsamlingshus (opr. 1894), Andelsmejeri, Mølle og Telefonst.".

Andelsmejeriet blev opført i 1887 og afløste et mindre fællesmejeri fra slutningen af 1870'erne. Forsamlingshuset havde fra starten en stor sal på 15x9 meter og et mindre mødelokale. I 1917 blev Voldby og Omegns Andelskasse stiftet. Den lejede sig ind i forsamlingshuset de første år, men fik sin egen bygning i 1944.

Voldby Højskole 
En grundtvigiansk folkehøjskole startede i en af byens gårde i 1868. Den opførte sin egen bygning syd for byen i 1876 og flyttede til en ny og større bygning i 1909. Højskolen lukkede i 1938 pga. dårlig økonomi, men fortsatte under en ny ejer som ungdomsskole med plads til 30 elever. Den lukkede i marts 1962.

Nørreherreds Elværk 
I 1912 opførte man i Voldby Nørreherreds Elværk, der var Djurslands første. Omkring 1960 blev det gamle jævnstrømsværk og ledningsnettet ombygget til vekselstrøm. Værket fungerede indtil april 1971, hvor elforsyningen blev overtaget af ARKE.

Voldby Station 
Voldby havde station på Ryomgård-Gjerrild-Grenaa Jernbane 1917-56. Voldby var eneste mellemstation på forlængelsen Gjerrild-Grenaa, der blev anlagt 6 år senere end Ryomgård-Gjerrild. Som banens yngste mellemstation var den naturligt nok den første, der fik indlagt elektricitet. Den havde et 125 meter langt omløbsspor med svinefold. Næst efter Gjerrild var Voldby den af banens mellemstationer, der havde mest persontrafik. Stationsbygningen, der var tegnet af arkitekt Mads Christian Thoft fra Grenaa, er revet ned.

Genforeningssten 
I et lille anlæg, hvor Pejmarksvej munder ud i Birkedommervej, står en sten der blev afsløret 10. juli 1920 til minde om Genforeningen i 1920.

Kendte personer 
 Anders Andersen (1912-2006), Venstre-politiker, finansminister og økonomiminister – født og bosat på gården Benzonslyst 1 km øst for byen.
 Britt Bager (1976-), folketingsmedlem for Venstre.

Noter

Eksterne kilder/henvisninger 

 Asger Christiansen: Gjerrildbanen – en rejse gennem Norddjurs. Dansk Jernbane-Klub Nr. 60 2017, s. 226-230
 SDFE kortviser: Høje målebordsblade 1842-1899 og lave målebordsblade 1901-1971

Byer i Norddjurs Kommune
Byer og bydele med genforeningssten
Loretta Young

Loretta Young - egentlig Gretchen Young (født 6. januar 1913, død 12. august 2000) var en oscar-belønnet amerikansk skuespillerinde.

Young har to stjerner på Hollywood Walk of Fame — en for film og en for tv. I en stor del af 1950'erne var hendes The Loretta Young Show et enormt populært indslag i de amerikanske hjem. Hendes første filmoptræden var dog som treårig i 1917; da hun fyldte 40, havde hun medvirket i mere end 100 film.

Young og Clark Gable spillede sammen i The Call of the Wild. Han var da gift med Maria Langham. Young blev imidlertid gravid og fik datteren Judy Lewis (6. november 1935 – 25. november 2011), som tilbragte sine første 19 måneder i børnehjem og voksede op omgivet af hemmelighold for ikke at skade sine forældres karriere.

Young præsenterede Judy som sin adoptivdatter. Hun havde opkaldt pigen efter Skt. Judas, skytshelgen for svære situationer. Et telegram med ukendt afsender ankom til Clark Gable i New York til premieren på Mytteriet på Bounty: BEAUTIFUL, BLUE-EYED, BLOND BABY GIRL BORN, 8:15 THIS MORNING. Gable skal have revet telegrammet itu. Judy kendte ikke sit ophav før i 1958, da hun sagde til sin forlovede, Joe Tinney, at de ikke kunne giftes: "Jeg ved intet om mig selv." Tinney svarede straks: "Du tager fejl. Jeg ved alt om dig...Din far er Clark Gable." Senere, da Loretta Young hørte om begrebet date rape (= et stævnemøde, der ender med voldtægt), forklarede hun, hvad der var sket mellem hende og Gable den gang. På nattoget fra filmindspilningen tilbage til Hollywood havde skuespillerne fået separate sovekupéer. I løbet af natten havde Gable sneget sig ind til Young, der ved siden af det uønskede svangerskab sled med skyldfølelse for det, hun var blevet udsat for.

Noter

Eksterne henvisninger 

 

Skuespillere fra Utah
Personer fra Salt Lake City
Amerikanere i 1900-tallet
Oscar for bedste kvindelige hovedrolle
Hollywood Walk of Fame
Mary Leakey

Mary Leakey (6. februar 1913 – 9. december 1996) var en britisk arkæolog og antropolog. Hun var den første til at finde et kranium af en Proconsul africanus, en uddød abeart, der nu blandt nogle anses for stamfar til mennesket. Desuden opdagede hun i Olduvai-kløften i Tanzania et kranium af den uddøde hominid Paranthropus. Gennem det meste af sin karriere arbejdede hun sammen med sin mand, Louis Leakey, i Olduvai-kløften, hvor de fandt forhistoriske stenredskaber og fossiler af hominider. Hun udviklede et system til at klassificere redskaberne, som de fandt. Ved Laetoli i Tanzania fandt hun en 24 m lang linje af fodspor fra hominider. De var blevet afsat i vulkansk aske, der efter et regnvejr var størknet til cement. I 1960 blev hun udgravningsleder i Olduvai. Efter sin mands død blev hun en førende palæoantropolog, og hun oplærte sin søn Richard i arkæologifaget.

Hun havde en stor kærlighed til dalmatinere og andre dyr.

Udgravninger 

Mary Leakey deltog første gang i en udgravning ved St Albans i nærheden af den gamle romerske by Verulamium. Anden gang deltog hun i en udgravning ved Hembury, et voldanlæg fra yngre stenalder, med Dorothy Liddell som vejleder. Han underviste hende i arkæologi fra 1930 til 1934, og hun lavede illustrationer af stenredskaber for ham. I 1934 deltog hun i en udgravning ved Swanscombe, hvor hun opdagede den hidtil største elefantstødtand fundet i Storbritannien, men hun behøvede hjælp til at identificere den.

Mellem 1935 og 1959 opdagede hun mange stenredskaber i Olduvai-kløften i Serengeti i det nordlige Tanzania sammen med sin mand. De indbefattede alt fra primitive hakker til avancerede håndøkser. Mange af dem var mellem 100.000 og to millioner år gamle.

I oktober 1948 udgravede hun et kranium af Proconsul africanus på Rusinga Island i Victoriasøen.

Efter sin mands død fortsatte hun sit arbejde i Olduvai og Laetoli. Ved Laetoli opdagede hun fossiler af hominider, der var over 3,75 millioner år gamle. Hun opdagede også 15 nye dyrearter og en ny dyreslægt.

Fra 1976 til 1981 afdækkede Leakey og hendes hold fodsporene fra hominider i Laetoli. De følgende år gik med undersøgelser i Olduvai og Laetoli samt forberedelse af publikationer.

Referencer

Litteratur 
 Leakey, Mary. Disclosing the Past: An Autobiography. Garden City, New York: Doubleday, 1984. 

Arkæologer fra Storbritannien
Ålsrode

Ålsrode er en landsby på Djursland med . Ålsrode er beliggende ni kilometer syd for Grenaa. Fra Ebeltoft er der 25 kilometer mod nord til byen.

Landsbyen ligger i Region Midtjylland og hører under Norddjurs Kommune. Ålsrode er beliggende i Ålsø Sogn.

Kilder 

Byer i Norddjurs Kommune
Trustrup (Norddjurs Kommune)

Trustrup er en by på Djursland med , beliggende 21 km øst for Ryomgård, 21 km nord for Ebeltoft og 13 km sydvest for kommunesædet Grenaa. Byen hører til Norddjurs Kommune og ligger i Region Midtjylland.

Kirke 
Trustrup hører til Lyngby Sogn, hvis sognekirke er Lyngby Kirke, der ligger i Lyngby 2 km nordvest for Trustrup. Men i Trustrup ligger Trustrup Kirke, der blev indviet i 1988 og allerede var taget i brug i 1947 som kapel på Trustrup kirkegård.

Faciliteter 
Midt mellem Trustrup og Lyngby ligger Toubro Børneby med skole, SFO, børnehave, vuggestue og dagpleje. Toubroskolen har 60 elever i 4 klasser, hvoraf 3 rummer to klassetrin. Skolen overlevede i oktober 2018 en sparerunde, hvor enten den eller Mølleskolen ved Ålsø skulle lukkes. Mølleskolen har 120 elever i 7 klasser, men efter kraftige protester fra borgerne i Trustrup og især byens erhvervsliv vedtog byrådet at samle de to skoler på Toubroskolen. Toubro Børneby har 55 børn i børnehaven, 32 i dagplejen og 10 i vuggestuen. Der er 43 ansatte (inden sammenlægningen). Børnebyen råder over udendørs arealer og Toubrohallen, som uden for skoletiden benyttes af SFO og lokale foreninger – de benytter også skolens lokaler.

Trustrup-Ålsrode Idrætsforening har klubhus på Trustrup Stadion. Foreningen tilbyder badminton, fodbold, gymnastik, håndbold, petanque, tennis og motionscenter.

Trustrup har købmandsforretning, tankstation og lægehus. Trustrup har station på Aarhus Letbane.

Historie 
I 1875 beskrives byen således: "Trustrup med Skole, Teglværk, Brevsamlingssted".

Stationsbyen 
Trustrup fik jernbanestation på Randers-Grenaa-banen, der blev åbnet i 1876. Byen blev jernbaneknudepunkt i 1901, da Ebeltoftbanen blev åbnet og sluttet til Grenaabanen på Trustrup Station.

I 1901 blev byen beskrevet således: "Trustrup, ved Landevejen, med Skole, Realskole (opr. 1898), Lægebolig, Andelsmejeri, Kalkværk, Ølbryggeri, Gæstgiveri, Markedsplads (Marked i Maj, Aug. og Oktbr.), Jærnbanestation — Station paa Randers-Grenaa Banen og Endepunkt for Trustrup-Æbeltoft Banen, Telegraf- og Telefonst. samt Postekspedition".

Ebeltoftbanen blev nedlagt i 1968. I den vestlige del af byen går der mellem Lyngbyvej og primærrute 15 en sti på ½ km, anlagt på banens tracé.

Kendte personer 
 Achton Friis (1871-1939), tegner, forfatter og opdagelsesrejsende. Udgav storværket De Danskes Land.

Noter

Eksterne kilder/henvisninger 

 SDFE kortviser: Historiske baggrundskort

Byer i Norddjurs Kommune
Væselord

Væselord (fra engelsk Weasel word) er en uformel betegnelse for ord eller vendinger, der benyttes for at give indtryk af, at der er afgivet et bestemt eller meningsfuldt udsagn, hvorimod der reelt alene er blevet kommunikeret et vagt eller tvetydigt udsagn. Dette kan give udsagnets ophavsmand mulighed for senere at nægte den særlige mening, såfremt der efterfølgende bliver sået tvivl om udsagnets rigtighed. Eksempelvis kan et vagt eller udokumenteret udsagn komme til at se mere substantielt ud, end det faktisk er, og en tilsyneladende konkret påstand kan modereres, så den reelt bliver vag.

Væselord benyttes til at fjerne opmærksomheden fra ufuldstændige eller modstridende oplysninger, så påstanden bliver sværere at argumentere imod. De bruges desuden til at dæmpe virkningen af ladede eller kontroversielle udsagn. Bruges de bevidst, er det en form for spin.

Eksempler 
 “Flere eksperter mener, at problemet er tiltagende.” (hvilke eksperter er der tale om?)
 “Det blev foreslået at afslutte mødet.” (hvem foreslog det?)
 “Mange mener, at strafferammen for mord bør hæves.” (hvor mange og hvor stor procentdel af befolkningen?)
“For nogle år/dage/måneder siden”. (hvor mange år/dage/måneder er der tale om?)

Væselord falder ofte i følgende kategorier:
 Numerisk vage udtryk: “nogen” (hvem?), “mange” (hvor mange?), “flere eksperter” (hvilke eksperter?).
 Passiv diatese: “det nævnes ofte, at …” (hvem siger det?), “rygtet vil vide, at …” (hvem bragte rygtet til torvs?).
 Vage tillægsord og biord: “det sker kun sjældent, at …” (hvor hyppigt sker det?), “en betydelig forøgelse” (hvor stor forøgelse?).

Oprindelse 
Betegnelsen væselord stammer fra engelsk (weasel words). Væslen betragtes i folkemytologien som et snu og ondsindet dyr. En væsel kan tømme et fugleæg for indhold gennem et ganske lille hul, hvorfor ægget kan synes helt. Ægget ser således ud til at være intakt men er i virkeligheden tomt. På samme måde kan væselord få en sætning til at se tilforladelig ud, selvom den ved nærmere analyse viser sig at være indholdsløs.

Udtrykket optræder første gang i Stewart Chaplins novelle Stained Glass Political Platform (udgivet i The Century Magazine 1900), hvor de omtales som “ord der suger livet ud af ordene omkring dem, ligesom en væsel suger et æg og efterlader skallen.” Præsident Theodore Roosevelt tilskriver ordet Dave Sewall, der skulle have brugt det i en privat samtale helt tilbage i 1879.

Referencer 

Retorik
Lyngby (Norddjurs Kommune)

Lyngby er en landsby på Djursland med . Lyngby er beliggende 12 kilometer sydvest for Grenaa. Fra Ebeltoft er der 23 kilometer mod nord til byen. Byen ligger tre kilometer nord for Trustrup.

Byen ligger i Region Midtjylland og hører under Norddjurs Kommune. Lyngby er beliggende i Lyngby Sogn.

Kilder 

Byer i Norddjurs Kommune
Byer og bydele med genforeningssten
Brennan Heart

Brennan Heart, Hans rigtige fulde navn er Fabian Bohn (født 1982), er en hollandsk hardstyleartist.

Han udgjorde det første medlem af Brennan & Heart, men i år 2005 valgte de at gå hver sin vej, og har siden udgivet under hver sit kunstnernavn.

Fabian overtog Brennan & Heart, som duoen hidtil udgav musik under, og ændrede navnet til "Brennan Heart". Den anden del af duoen, 'Heart', skiftede navn til DJ Thera (et anagram for Heart). Siden har Fabian udgivet over 100 sange, bare under forskellige navne, heriblandt "Brennan Heart" og "BladeMasterz".

Hans interesse for elektronisk musik begyndte allerede som 14-årig. Hurtigt blev Brenan Heart opdaget af pladeselskabet EMI Music.

I 2007 skulle han lave temasangen til Defqon.1-festivalen sammen med JDX kaldet Get Wasted.

Brennan Heart's hidtil største numre er: "Runnin' Late", "We Come And We Go" og så selvfølgelig "Lose My Mind", som han lavede i samarbejde med Wildstylez i sommeren 2011.

Eksterne henvisninger 
 

Musikere fra Nederlandene
Christian Svendsen (billedhugger)

Christian Svendsen er en dansk billedhugger, musiker og komponist, bosiddende i Ålbæk i Vendsyssel, anno 2010.

Svendsen er uddannet på Nordjysk Musikkonservatorium som klassisk solo guitarist i perioden 1975 – 1984 samt på Nordjyllands Kunstskole.

Som biledhugger har Svendsen deltaget i flere nationale- og internationale udstillinger med sine værker medens han som komponist har komponeret 44 værker for klassisk guitar,

Eksterne henvisninger 
 Christian Svendsens personlige hjemmeside 
 Artikeluddrag fra Nordjyske Stiftstidend d. 10. marts 2007

Tjek fødsels- og dødsår
Billedhuggere fra Danmark
Komponister fra Danmark
Guitarister fra Danmark
Sud (Haiti)

Sud (haitisk kreol: Sid) er en af 10 provinser (département) i Haiti og som er beliggende på sydkysten af øen Hispaniola. Hovedbyen er Les Cayes. Provinsen har 745 000 indbyffere (2002).

De omkringliggende regioner er Grand'Anse, Nippes og Ouest.

Administrativ inddeling 
Ministeriet er inddelt i fem arrondissementer (arrondissements) som ligger inddelt i 18
kommuner.

Arrondissement d'Aquin 
Arrondissement d'Aquin omfatter:
 Aquin
 Cavaillon
 Saint-Louis-du-Sud

Cayes Arrondissement 
Cayes Arrondissement omfatter:
 Les Cayes
 Camp-Perrin
 Chantal
 Maniche
 Île-à-Vache
 Torbeck

Chardonnières Arrondissement 
Chardonnières Arrondissement omfatter:
 Les Chardonnières
 Les Anglais
 Tiburon

Côteaux Arrondissement 
Côteaux Arrondissement omfatter:
 Les Côteaux
 Port-à-Piment
 Roche-à-Bateau

Port-Salut Arrondissement 
Port-Salut Arrondissement omfatter:
 Port-Salut
 Arniquet
 Saint-Jean-du-Sud

Provinser i Haiti
Nord-Ouest (Haiti)

Nord-Ouest, (haitisk kreol: Nòdwès) er en af de 10 provinser (département) i Haiti. Hovedbyen er Port-de-Paix. Provinsen har 488.500 indbyggere (2002) og et areal på 2 176 km². Den grænser op til provinserne Artibonite og Nord.

Administrativ inddeling 
Provinser er inddelt i 3 arrondissementer (arrondissements) som er inddelt i 10
kommuner (communes).

 Môle-Saint-Nicolas
 Môle-Saint-Nicolas
 Baie-de-Henne
 Bombardopolis
 Jean-Rabel
 Port-de-Paix
 Port-de-Paix
 Bassin-Bleu
 Chansolme
 La Tortue
 Saint-Louis-du-Nord
 Saint-Louis-du-Nord
 Anse-à-Foleur

Referencer 

Provinser i Haiti
Hans Krafse

Hans Krafse (1487-1530) var en dansk rigsråd, søn af Jesper Krafse og Karen Lunge til Basnæs.

Hans Krafse ejede Basnæs og Egholm på Sjælland og Utterslev på Lolland og blev før 1507 i en påfaldende ung alder lensmand på Aalholm, hvilket betydelige len han endnu havde 1516. Fra 1517-1523 var han derefter lensmand paa Kalundborg, og desuden havde han fra 1518 de 2 lollandske birker Næsby og Knubbelykke. At han var en anset Mand, fremgår end videre af, at Christian 2. i 1523 betroede Sjællands forsvar til Henrik Gjøe og Hans Krafse; men i modsætning til Henrik Gjøe svigtede Hans Krafse kongens sag og hyldede Frederik 1., som til belønning optog ham i rigsrådet og forlenede ham med Korsør Slot, som han beholdt til 1529. 1525 blev han desuden ridder, og 1528 fik han livsbrev på sine to lollandske birker. Hans segl findes så vel under det bekendte forbund i 1524 mod lutheranismen som under den danske Adels Forsvarsforbund 1527 i anledning af Hartvig von der Wischs overfald paa Hans Krafses ven Mogens Bille. I 1528 sendtes han med 4 andre rigsråder til møde med de svenske ved Kongshelle og Nyløse. En tidlig død bortrev ham 16. juni 1530, kun 43 år gammel. Hans Krafse havde 18. november 1520 ægtet Lene Eilersdatter Hack til Egholm, som døde 1564.

Kilder 

 

Rigsråder fra Danmark
Lensmænd fra Danmark
Godsejere fra Danmark
Danskere i 1400-tallet
Danskere i 1500-tallet
Søren Eppler

Søren Eppler (født 27. december 1960) er en dansk sanger, guitarist, pianist, komponist og tekstforfatter. Søren Eppler skriver fortrinsvis musik til egne tekster, men har også komponeret musik til en række af Halfdan Rasmussens tekster.

Biografi 
Som tekstforfatter til ’Stenen slår smut’ vandt han i 90-erne Grænseforeningens konkurrence om en ny dansk sang og denne er med Henrik Birk Andersens melodi med i Højskolesangbogens 18. udgave fra 2006. Søren Eppler har desuden skrevet en række visions-sange til FN, DGI, Grundfos, Århus, Det danske VM-landshold m.fl.. Som virksomheds-coach har han udviklet et unikt ”LivsHologram”-koncept, hvor han i.f.m. medarbejder-workshops udvikler en sang til netop deres virksomhed/organisation. Sangen kan med dens musikalske energi motivere virksomheden/organisationen til at nå nye bæredygtige mål og skabe et større fællesskab i hverdagen.

I 2010 debuterede Søren Eppler som CD-kunstner med albummet "Blomster til et stjernebarn" i regi af DR-TV, der sendte videoer til flere af CD-ens sange.

I maj 2010 optrådte han i Europa Parlamentet under Covenant of Mayors Ceremony for mere end 1000 borgmestre med sin Klimasang 'Me and You ( In the Now and in the New )'. Den danske version af sangen ’Jeg og Du’ skrev han tekst og musik til for Region Sjælland i 2009.

Diskografi 
 2010: Debutalbum: Blomster til et stjernebarn

Eksterne henvisninger 

 Søren Epplers officielle hjemmeside

Sangere fra Danmark
Komponister af børnesange
Musikere fra Danmark
Komponister fra Danmark
Danskere i 1900-tallet
Danskere i 2000-tallet
Nord-Est (Haiti)

Nord-Est (haitisk kreol: Nòdès) er en af de 10 provinser (département) i Haiti. Hovedbyen er Fort-Liberté. Provinsen har 283 000 indbyggere (2002) og et areal på 1 805 km². Den grænser op til provinserne Nord, Centre, og Den dominikanske republik

Administrativ inddeling 
Provinsen er inddelt i fire arrondissementer (arrondissements) som hver er inddelt i 13
kommuner (communes).

 Fort-Liberté
 Fort-Liberté
 Perches
 Ferrier
 Ouanaminthe
 Ouanaminthe
 Capotille
 Mont-Organisé
 Trou-du-Nord
 Trou-du-Nord
 Caracol
 Sainte-Suzanne
 Terrier-Rouge
 Vallières
 Vallières
 Carice
 Mombin-Crochu

Provinser i Haiti
Giant Springs

Giant Springs er en stor kilde i Cascade County i staten Montana, USA. Kilden ligger i Giant Springs State Park, lidt nordøst for byen Great Falls på den østlige bred af Missouri-floden.

Kilden blev opdaget af Lewis og Clark i 1805 under deres ekspedition, der blandt andet skulle kortlægge det landområde, som USA havde købt af Frankrig i forbindelse med Louisiana-købet i 1803. 

Kilden, der ligger i en højde af 1.010 meter over havet, udleder omkring 7 m3 vand i sekundet eller omkring 25 millioner liter vand i timen (252 milliarder liter pr. år) fra sit udløb, der er ca. 65 meter i diameter. Dette betyder at den er klassificeret i den højeste kategori af kilder (kræver en udledning på mere end 2.800 liter i sekundet). 

Vandet, der er ca., 12o grader varmt kommer fra afsmeltet sne i bjergkæden Little Belt Mountains, knap 100 km fra kilden. Datering med radioistopi viser at det tager vandet ca. 2.900 år, at bevæge sig under jorden fra bjergene til kildens udspring. De vandledende lag mellem bjergene og kilden består af såkaldt Madison Kalksten. Giant Springs er dannet af en åbning i et stort grundvandsmagasin (Madison Aquifer), der ligger under 5 af USA's stater og 3 canadiske provinser. Selv om en del af vandet fra Little Belt Mountains udledes i Giant Springs, forbliver en del under jorden, og fortsætter til floder i Black Hills, Big Horn Mountains og andre steder. Selve grundvandsbassinet når overfladen i Canada. 

I dag aftappes en del af kildevandet og sælges som kildevand på flasker. En del af udledningen bruges til udklækning af ørredyngel og Roe River fører overskudsvandet fra kilden til Missouri-floden. Giant Springs State Park er den mest besøgte statspark i Montana.

Noter

Eksterne links 
Om Giant Springs Statepark fra Go West Travel Guide 

Vandløb i USA
Montana
Kilder